<classify> Akizungumza na gazeti hili jana kocha msaidizi wa timu hiyo, Charles Mkwasa alisema kuwa, hawana wasiwasi nao na watahakikisha wanaibuka na ushindi.Mkwasa alikiri kuwa Etoile ni kubwa barani Afrika, lakini alisema hilo haliwatii hofu kwani kikubwa ni kujiandaa vizuri na tayari wameanza maandalizi kwa ajili ya mchezo huo.Akielezea ratiba ya kuanza na Etoile nyumbani kama ilivyo michezo miwili iliyopita, Mkwasa alisema hilo halina tatizo kikubwa ni kuhakikisha kuwa wanashinda kwa ushindi mkubwa kama ilivyokuwa kwa michezo mingine.Alisema kuwa wachezaji wake wanaendelea na mazoezi kama kawaida kwa kuwa wanashiriki kwenye michezo ya Ligi Kuu na wanazichukulia mechi hizo kama mazoezi ya kucheza na Waarabu hao.Najua kwa sasa kuna ligi inaendelea na wachezaji hawa wanatumia michezo hii ya ligi kujiandaa kwa mchezo huo ujao pia, lakini labda kunakuwa na tu msisitizo wa hapa na pale katika kuwakumbusha kuwa haya yanayofundishwa kwenye michezo ya ligi yaendelee na katika mchezo huo wa kimataifa, alisema kocha huyo msaidizi.Kwa sasa Yanga imefuzu hatua ya 16 bora Afrika baada ya kuitoa timu ya FC Platinum ya Zimbabwe kwa jumla ya mabao 5-2, katika mchezo wa kwanza Yanga ilishinda kwa 5-1 na baadae kufungwa 1-0 huko Bulawayo.Mkwasa aliwatoa wasiwasi mashabiki hao kwa timu yao kufungwa katika mechi za marudiano ugenini ikilinganishwa na ile ya hapa nyumbani.Alisema kuwa hali hiyo haina maana kuwa wachezaji wake wamekuwa wakishindwa ugenini kwa kutojiamini isipokuwa hiyo ni hali ya mchezo kama michezo mingine.  <topic>: michezo 